Diari Oficial de la Generalitat Valenciana


Sumari del DOGV 6027, del 03-06-2009 (2009/6217)

ORDRE de 22 de maig de 2009, conjunta de les Conselleries de Medi Ambient, Aigua, Urbanisme i Habitatge i d'Economia, Hisenda i Ocupació, per la qual es rectifiquen diversos errors materials observats en l'ordre conjunta de les conselleries esmentades, de data 19 de desembre de 2005, per la qual es procedia a la desafectació, modificació de traçat i permuta de terrenys de la via pecuària assagador Reial d'Hortolà, en el terme municipal de Requena.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6217


Data del document
:   22-05-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Requena
    * via rural
    * ramat

ORDRE de 22 de maig de 2009, conjunta de les Conselleries de Medi Ambient, Aigua, Urbanisme i Habitatge i d'Economia, Hisenda i Ocupació, per la qual es rectifiquen diversos errors materials observats en l'ordre conjunta de les conselleries esmentades, de data 19 de desembre de 2005, per la qual es procedia a la desafectació, modificació de traçat i permuta de terrenys de la via pecuària assagador Reial d'Hortolà, en el terme municipal de Requena. [2009/6217]  
Mitjançant ordre conjunta de les conselleries de Medi Ambient, Aigua Urbanisme i Habitatge i Economia Hisenda i Ocupació, de data 19 de desembre de 2005, es va acordar la desafectació, la modificació de traçat i la permuta de terrenys de la via pecuària assagador Reial d'Hortolà, en el terme municipal de Requena.  
El Servici Territorial de la Conselleria de Medi Ambient, Aigua Urbanisme i Vivenda a València que, al seu dia, va tramitar l'expedient corresponent, ha tramés amb data 20.02.2009 (entrada en esta conselleria el dia 25.02.2009) informe pel qual s'advertix de l'existència de diversos errors materials en el text de l'ordre referida, relatius a la descripció de límits del nou tram de la via pecuàries i les seues dades cadastrals, i proposa rectificar-los.  
Vist que l'article 105.2 de la Llei 30/1992, de 26 de novembre, modificada per la Llei 4/1999 de 13 de gener, de Règim Jurídic de les Administracions Públiques i del Procediment Administratiu Comú establix que «les administracions públiques podran rectificar, en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
En virtut del que s'ha exposat, i fent ús de les atribucions conferides per la legislació vigent,   
ORDENEM  
Primer  
Rectificar d'ofici els errors materials observats en l'ordre conjunta de les Conselleries de Medi Ambient, Aigua, Urbanisme i Habitatge i Economia, Hisenda i Ocupació, de data 19 de desembre de 2005, per la qual es va acordar la desafectació, la modificació de traçat i la permuta de terrenys de la via pecuària assagador Reial d'Hortolá, en el terme municipal de Requena de la forma següent:  
En el paràgraf tercer i quart de la part expositiva de l'ordre mencionada on diu: «que confronten: al nord amb les parcel·les cadastrals 1, 2, 3, 4 i 5 del polígon 89, al sud amb propietat de l'interessat fins a arribar al camí dels Alcocers que li servirà de límit per la vessant oest, així com les parcel·les cadastrals números 21, 22 i part de la 23 del contigu polígon 88.  
Comprén part de les parcel·les següents del polígon 88: parcel·la 21-b de 0,2044 ha ha.; parcel·la 21-c de 3,6311 ha; parcel·la 21-d de 0,0440; parcel·la 23-ad, de 6,1186 ha ha; parcel·la 23-ag, de 10,3200 ha, parcel·la 23-ah de 0,1865; parcel·la 23-d de 0,6233 ha ha; parcel·la 23-g de 0,4109 ha.»  
Ha de dir: «que confronten: nord, en el sentit d'oest a est, parcel·les cadastrals, 2, 1, 3, 32, 5, 21, 22 i part de la 23 del polígon 89; sud, amb la parcel·la 23 del polígon esmentat polígon i via pecuària; est, parcel·la 21 del polígon 88; oest, parcel·la 2 del polígon 89 i via pecuària. El nou tram que s'entrega a la Generalitat comprén les finques cadastrals següents: 89/23 d (0.6233 ha), 89/23 g (0.4109 ha), 89/23 ad (5.159 ha) formen part d'esta finca la 89/23 ak (0,9596 ha), 89/23 ag (10.32 ha), 89/23 ah (0.1865 ha), 88/21 b (0.20,44 has), 88/21 c (3.6311 ha); 88/21 d (0.044 ha)».  
Se suprimix el que s'indica en el paràgraf seté per estar ja arreplegat en el paràgraf tercer i als efectes d'evitar-ne la reiteració en la part expositiva del text.  
En el punt segon de la part dispositiva on diu: «que confronta al nord amb part de les parcel·les cadastrals 1, 3, 4, 5 i 23 ad del polígon 89, 21,22- b i part de la 23 propietat de l'interessat; al sud amb la parcel·la 23 de l'esmentat polígon, oest amb antic tram de la via pecuària pel qual contínua i parcel·la 2 i camí públic dels Alcocers que li servix de límit per la banda est, en este punt la via pecuària es dirigix cap al sud travessant l'esmentat camí, els límits d'este últim tram són els següents: nord, camí dels Alcocers; sud parcel·la 21 del polígon 88; est parcel·la 23 del referit polígon, i oest traçat original de la via pecuària a la qual s'unix de nou aproximadament en el camí dels Alcocers junt a la cruïlla amb l'accés al caseriu de la finca».  
Ha de dir: «que confronta al nord, en el sentit d'oest a est, amb les parcel·les cadastrals 2, 1, 3, 32, 5, 21, 22 i part de la 23 del polígon 89; sud: parcel·la 23 de l'esmentat polígon i via pecuària; est parcel·la 21 del polígon 88, i oest: parcel·la 2 del polígon 89 i via pecuària».  
València, 22 de maig de 2009  
El conseller d'Economia, Hisenda i Ocupació i vicepresident segon del Consell  
GERARDO CAMPS DEVESA  
El conseller de Medi Ambient, Aigua, Urbanisme i Habitatge  
JOSÉ RAMÓN GARCÍA ANTÓN